 Eebbe mooyee ilaah kale xaq lagu caabudo ma jiro, cirka, dhulka iyo khalqiga dhammaanna Eebbaa ahaysiiyey, mana mudna cid kale in wax lala wadaajiyo, illeen waxba ma hantaane, mana sinna mumin iyo gaal, sidayna u sinnayn indhoole iyo wax-arke, iyo mugdi iyo iftiin, wax abuura abuurka Eebbe oo kalena ma jiro, Eebbaase wax kasta abuuray, waana kali awood badan, isagaana roobka keena toggagana durduriya iyagoo xambaarsan xumbo sarreysa, sida xumbada birta, saasuuna Eebbe ugu yeelaa tusaale Xaqa iyo baadilka, xumbaduse way tagtaa iyadoo ingagan waxa dadka anficise dhulkuu ku hadhaa, saasuuna Eebbe wax u tusaaleeyaa, arrintaasuna waxay ku tusin in Eebbe Ilaaha Xaqa yahay, inayna sinnayn mumin iyo gaal, mugdi iyo nuur, in roobka Eebbe keeno, in xumaantu baabii Xaquna sugnaan, waana tusaale caddeyn sida kala-bixi maalinta Qiyaame iyo Aakharo. 